Asmara (drama)

Asmara adalah merupakan sebuah drama percintaan dan kekeluargaan yang penuh konflik kehidupan. Diarahkan oleh pengarah Heykal Hanafiah dan dibintangi oleh Shahz Jaszle, Faezah Elai, Faralyna Idris, Fiza Halim dan ramai lagi. Disiarkan setiap hari selasa pada jam 9 malam bermula pada 31 Ogos 2010 di Slot Lestary, TV3.

Sinopsis
Asmara mengisahkan Zaliya (Faezah Elai) yang terlanjur dengan teman lelakinya, Raziq (Nazim Othman) sehingga mengandungkan anak luar nikah. Bagi menutup malu, ayah Zaliya, Sahlan meminta Malik membenarkan anaknya, Asmara (Shahz Jaszle) mengahwini Zaliya kerana Malik pernah berjanji untuk membalas hutang nyawanya.

Malik yang tidak mengetahui tentang kehamilan Zaliya telah meminta Asmara menunaikan janjinya kepada bapa Zaliya. Walaupun keberatan dan mengenali perangai buruk Zaliya yang sekolej dengannya, Asmara terpaksa setuju dan melupakan perasaan hatinya dengan rakan baiknya Melati (Faralyna Idris).

Pada malam pertama perkahwinan, Zaliya telah membongkar rahsianya malah dia juga memberitahu Asmara bahawa mereka hanya perlu berlakon dan akan meneruskan kehidupan masing-masing seperti biasa.

Asmara yang mengetahui cerita sebenar Zaliya merasa tertipu dan marah kerana dijadikan Pak Sanggup oleh bapanya sendiri dek kerana terhutang nyawa Zaliya pula tidak puas hati kerana dijodohkan dengan Asmara, sering mencari salah Asmara dan meminta diceraikan. Asmara akur dengan permintaan Zaliya dan akan menceraikannya selepas dia melahirkan anak.

Pelakon
 Shahz Jaszle sebagai Asmara
 Faezah Elai sebagai Zaliya
 Faralyna Idris sebagai Melati
 Nazim Othman sebagai Raziq
 Fiza Halim sebagai Tria
 Syed Ali sebagai Aman 
 Rahim Jailani sebagai Sahlan
 Dian P. Ramlee sebagai Rahayu
 Mustapha Kamal sebagai Malik
 Maria Farida sebagai Marini
 Fauziah Nawi sebagai Nek Mah
 Zoee Tan sebagai Vivian
 Illey Mohtada sebagai Zizi
 Baharin Abu Hassan sebagai Imran

Lagu-lagu

Rujukan
Sumber: http://blog.mohdisa.com/sinopsis-drama-asmara-2-tv3.html#ixzz1H25rAEVg 

Drama bahasa Melayu
Rancangan TV3